open-index/open-wikipedia-markdown huggingface dataset:
Аляксандр Яўгенавіч Пустагвар

**Аляксандр Яўгенавіч Пустагвар** () — беларускі баскетбаліст. Атакуючы абаронца / лёгкі форвард. Майстар спорту Рэспублікі Беларусь. Выступаў за нацыянальную зборную Беларусі па баскетболе.

## Біяграфія 
Нарадзіўся 3 красавіка 1985 года ў Мінску ў спартыўнай сям’і. Бацька — Яўген Пустагвар, беларускі баскетбаліст і трэнер, гуляў за студэнцкую зборную СССР па баскетболе і мінскі баскетбольны клуб «РТІ». Маці гуляла за зборную СССР па валейболе, чэмпіёнка СССР у складзе валейбольнага клуба «Уралачка» (Свярдлоўская вобласць).

Да 17 гадоў жыў у Мінску.

Выступаў за беларускія, расійскія, украінскія, румынскія і венгерскія клубы, заваёўваў медалі нацыянальных чэмпіянатаў. З 2008 па 2021 год — гулец зборнай Беларусі па баскетболе, у 2019 годзе — капітан зборнай.

У кастрычніку 2023 года абвясціў аб завяршэнні гульнявой кар’еры.

## Кар’ера 
* 2000—2001 — РВАР (Мінск)
* 2001—2002 — РТІ (Мінск)
* 2002—2004 — Альянс-Аўтадор (Саратаў, Расія)
* 2002—2005 — Аўтадор (Саратаў, Расія)
* 2005 — Дынама (Санкт-Пецярбург, Расія)
* 2005—2006 — Буравеснік (Кіраў, Расія)
* 2006 — Сібіртэлекам-Лакаматыў (Новасібірск, Расія)
* 2006—2008 — Саюз (Зарэчны, Расія)
* 2008—2009 — Палітэхніка-Галічына (Львоў, Украіна)
* 2009—2012 — Ніжні Ноўгарад (Расія)
* 2012—2013 — Цмокі-Мінск
* 2013—2014 — Дынама (Масква, Расія)
* 2014—2016 — Газ Метан (Медыяш, Румынія)
* 2016 — Тыргу-Мурэш (Румынія)
* 2016—2019 — Фалка (Сомбатхей, Венгрыя)
* 2019 — Капашвары (Капашвар, Венгрыя)
* 2019—2021 — Цмокі-Мінск
* 2021—2022 — Факшані (Румынія)
* 2022—2023 — Гродна-93

## Дасягненні 
*  Чэмпіён Беларусі (3): 2012/2013, 2019/2020, 2020/2021.
*  Чэмпіён Расійскай Суперлігі (1): 2009/2010.
*  Сярэбраны прызёр чэмпіянату Беларусі (2): 2001/2002, 2022/2023.
*  Сярэбраны прызёр Расійскай Суперлігі (2): 2006/2007, 2007/2008.
*  Сярэбраны прызёр чэмпіянату Румыніі (1): 2015/2016.
*  Сярэбраны прызёр чэмпіянату Венгрыі (2): 2016/2017, 2017/2018.
*  Бронзавы прызёр Украінскай баскетбольнай лігі (1): 2008/2009.
*  Уладальнік Кубка Беларусі (3): 2012, 2019, 2020.
*  Фіналіст Кубка Беларусі (1): 2022.
*  Фіналіст Кубка Расіі (1): 2010/2011.

## Крыніцы 
## Спасылкі 
* Профіль на сайце РФБ
* Профіль на сайце eurobasket.com

Катэгорыя:Баскетбалісты Беларусі
Катэгорыя:Ігракі «Буравесніка» Кіраў
Катэгорыя:Ігракі «Саюза» Зарэчны
Катэгорыя:Ігракі «Факшані» (баскетбол)
Катэгорыя:Ігракі «Капашвара» (баскетбол)
Катэгорыя:Ігракі «Фалка» Сомбатхей
Катэгорыя:Ігракі «Тыргу-Мурэша» (баскетбол)
Катэгорыя:Ігракі зборнай Беларусі па баскетболе
Катэгорыя:Ігракі зборнай Беларусі па баскетболе U-20
Герб Крэва

**Герб Крэва** — геральдычны сімвал Крэва, выкарыстоўваецца з XVII в.: *«у сінім полі шасціканцовая зорка над залатым паўмесяцам»*.

14 мая 2007 года герб Крэва быў унесены ў Дзяржаўны спіс гісторыка-культурных каштоўнасцяў Рэспублікі Беларусь.

## Гісторыя 
Даследчык даўніны Рамуальд Зянькевіч у 1843 годзе звярнуў увагу на пячатку, якая захоўвалася ў Крэве ў мясцовага ксяндза. На ёй была выява герба Ляліва — шчыт з паўмесяцам і шасціканцовай зоркай, а таксама надпіс на польскай мове «Пячатка места Рэчы Паспалітай Крэва». На той час мястэчка ўжо страціла статус і правы горада, аднак пячатка сведчыла, што яно імі калісьці валодала і мела свой гарадскі герб.

Лялівай валодала каля паўтысячы шляхецкіх радоў на землях Польшчы, Вялікага Княства Літоўскага і Русі. У часы распаўсюджвання магдэбургскага права выява Лялівы ці поўнасцю, ці ў якасці дэталі трапляла на гербы і пячаткі гарадоў з прыватных гербаў іх уладальнікаў. Гораду Цярнопалю, да прыкладу, яна дасталася ад роду Тарноўскіх, Сяняве — ад Сяняўскіх. Тое ж самае правіла маглі прымяніць і ў адносінах да герба Крэва. З усіх вядомых крэўскіх старостаў у якасці радавога сімвала Лялівай валодаў толькі Пётр Глябовіч. Ён быў тут на чале староства з 1511 па 1522 год. Так што Крэву герб мог дастацца ад яго.

Пасля страты ў канцы XVIII стагоддзя правоў на самакіраванне і іншых гарадскіх выгод Крэва пакрысе пачало забывацца і пра свой гарадскі сімвал. Толькі ў канцы 1980-ых гадоў крэўскі герб набыў другое жыццё. Адбылося гэта дзякуючы Анатолю Цітову, вядомаму спецыялісту па геральдыцы і сфрагістыцы. Інфармацыя пра герб Крэва і рэканструяваная аўтарам выява ўпершыню з’явіліся ў кнізе «Гарадская геральдыка Беларусі» ў 1989 годзе. Праўда, Анатоль Цітоў чамусьці палічыў, што зорка на блакітным шчыце крэўскай Лялівы павінна быць срэбнай, а не залатой, як маладзік.

Гэтая выява крэўскага герба палюбілася жыхарам і пачала выкарыстоўвацца ў якасці сімвала мястэчка на афішах разнастайных культурных мерапрыемстваў, календарах, паштоўках ды іншых сувенірах. Але Ляліва да гэтага часу не з’яўляецца афіцыйным гербам Крэва з-за разыходжання бачання герба паміж мясцовымі ўладамі і актывістамі, якія хочуць зрабіць герб бліжэй да арыгінальная пячаткі.

## Зноскі 
## Літаратура 
* 

Крэва
Катэгорыя:Крэва
Гербы адміністрацыйна-тэрытарыяльных адзінак Гомельскай вобласці

**Гербы адміністрацыйна-тэрытарыяльных адзінак Гомельскай вобласці** маюць рознае паходжанне і гісторыю. У дадзеным артыкуле пералічаны гербы адзінак вобласці з розным статусам, ад вёсак да гарадоў і раёнаў.

Файл:Coat of arms of Homyel Voblast.svg|Гомельская вобласць
Файл:Coat of Arms of Homiel, Belarus.svg|Гомель
Файл:Coat of Arms of Azaryčy.svg|г.п. Азарычы
Файл:Coat of arms of Akciabrski.svg|г.п. Акцябрскі
Файл:Coat of Arms of Brahin 2001.svg|г.п. Брагін
Файл:Coat of Arms of Buda-Kašalova, Belarus.svg |Буда-Кашалёва
Файл:Coat of Arms of Vasilevičy, Belarus.svg|Васілевічы
Файл:Coat of Arms of Vietka, Belarus.svg|Ветка
Файл:Coat of Arms of Dobruš.svg|Добруш
Файл:Coat of Arms of Jelsk, Belarus.png|Ельск
Файл:Coat of Arms of Žłobin, Belarus.png|Жлобін
Файл:Coat of Arms of Žytkavičy, Belarus.svg|Жыткавічы
Файл:Coat of Arms of Kalinkavičy, Belarus.svg|Калінкавічы
Файл:Komaring.jpg|г.п. Камарын
Файл:Coat of Arms of Kapatkievičy.svg|г.п. Капаткевічы
Файл:Coat of Arms of Karma.svg|г.п. Карма
Файл:Coat of Arms of Lelčycy, Belarus.png|г.п. Лельчыцы
Файл:Coat of Arms of Łojeŭ, Belarus.png|г.п. Лоеў
Файл:Coat of Arms of Mazyr, Belarus.svg|Мазыр
Файл:BIA Bielica COA.png|Навабеліцкі раён г. Гомеля
Файл:Coat of Arms of Naroŭla, Belarus.svg|Нароўля
Файл:Coat of Arms of Paryčy.svg|г.п. Парычы
Файл:Coat of Arms of Pietrykaŭ, Belarus.svg|Петрыкаў
Файл:Coat of Arms of Rahačoŭ, Belarus.svg|Рагачоў
Файл:Coat of Arms of Rečyca, Belarus.svg|Рэчыца
Файл:Coat of Arms of Sasnovy Bor.svg|р.п. Сасновы Бор
Файл:Coat of Arms of Svietlahorsk.svg|Светлагорск
Файл:Coat of Arms of Strešyn.svg|г.п. Стрэшын
Файл:Coat of Arms of Turaŭ, Belarus.svg|Тураў
Файл:Герб Уваравічаў.gif|г.п. Уваравічы
Файл:Coat of Arms of Chojniki, Belarus.svg|Хойнікі
Файл:Coat of Arms of Čačersk, Belarus.svg|Чачэрск

## Гл. таксама 
* Гербы гарадоў Беларусі

## Спасылкі 
* 
* 

Катэгорыя:Гомельская вобласць
Катэгорыя:Гербы Беларусі
The International 10

**The International 10** — дзясяты чэмпіянат свету па камп’ютарнай гульні «Dota 2» жанр MOBA. Быў арганізаваны «Valve», кампаніяй-распрацоўшчыкам гульні. Асноўны этап турніру праходзіў з 7 па 17 кастрычніка 2021 года ў Бухарэст, Румынія. Прызавы фонд турніру склаў 40 мільёнаў долараў.

Першапачаткова турнір планавалася правесці ў Швецыі, але ўлады краіны адмовіліся ўносіць турнір у спіс спартыўных мерапрыемстваў, якім дазволеныя некаторыя паслабленні ў сувязі з пандэміяй COVID-19, з-за чаго дата турніру была перанесена са жніўня на Кастрычнік на час пошуку іншага месца. Асноўная частка турніру падзелена ў 2 этапы: групавы этап і плэй-оф.

У асноўным этапе турніру ўдзельнічала 18 каманд. Галоўным трафеем з’яўляецца Эгіда чэмпіёнаў. Прамыя запрашэнні на The International атрымалі 12 каманд, якія прымалі ўдзел у спаборніцтвах серыі Dota Pro Circuit 2020/2021 (DPC) і якія атрымалі найбольшую колькасць ачкоў за сезон. Яшчэ 6 каманд былі вызначаны па выніках кваліфікацый, якія праводзіліся ў 6 рэгіёнах з 23 чэрвеня па 10 ліпеня.
Фінал турніру скончыўся перамогай «Team Spirit» над «PSG.LGD» з лікам 3:2, за яго ходам анлайн назірала рэкордныя 2,1 млн гледачоў. Таксама «Team Spirit» стала першай расійскай камандай, якая перамагла на турнірах «The International».

## Крыніцы 
Катэгорыя:2021 год у Румыніі
Катэгорыя:2021 год у спорце
Катэгорыя:Мерапрыемствы, прысвечаныя камп’ютарным гульням
Гербы адміністрацыйна-тэрытарыяльных адзінак Мінскай вобласці

**Гербы адміністрацыйна-тэрытарыяльных адзінак Мінскай вобласці** маюць рознае паходжанне і гісторыю. У дадзеным артыкуле пералічаны гербы адзінак вобласці з розным статусам, ад вёсак да гарадоў і раёнаў.

Файл:Coat of Arms of Minsk province.svg|Мінская вобласць
Файл:Coat of arms of Minsk.svg|Мінск
Файл:Coat of Arms of Minsk district.svg|Мінскі раён
Файл:Coat of Arms of Barysaŭ.svg|Барысаў
Файл:Coat of Arms of Biarezań.png|Беразіно
Файл:Coat of Arms of Bobr.png|г.п. Бобр (гістарычны герб)
Файл:Coat of Arms of Vałožyn, Belarus.svg|Валожын
Файл:Coat of Arms of Vilejka, Belarus.png|Вілейка
Файл:BIA Horodziej COA.png|г.п. Гарадзея
Файл:Coat of Arms of Dziaržynsk, Belarus.svg|Дзяржынск
Файл:Coat of Arms of Žodzina, Belarus.svg|Жодзіна
Файл:Coat of Arms of Zasłaŭje, Belarus.svg|Заслаўе
Файл:Coat of arms of Ivianiec.png|г.п. Івянец
Файл:Coat of Arms of Kapyl, Belarus.svg|Капыль
Файл:Coat of Arms of Kleck, Belarus.svg|Клецк
Файл:Coat of arms of Krupki.png|Крупкі
Файл:Coat of Arms of Łahojsk, Belarus.svg|Лагойск
Файл:Coat of Arms of Lubań, Belarus.svg|Любань
Файл:Coat of Arms of Maładečna, Belarus.svg |Маладзечна
Файл:Coat of Arms of Marina Horka, Belarus.png|Мар’іна Горка
Файл:Coat of Arms of Miadzieł, Belarus.svg|Мядзел
Файл:Coat of Arms of Niasviž, Belarus.svg|Нясвіж
Файл:BIA Radoszkowice COA.png|г.п. Радашковічы
Файл:Coat of Arms of Salihorsk, Belarus.svg|Салігорск
Файл:Coat of Arms of Slutsk, Belarus.svg|Слуцк
Файл:Coat of Arms of Smalavičy, Belarus.svg|Смалявічы
Файл:BIA Stare Drogi COA.svg|Старыя Дарогі
Файл:Coat of Arms of Stoŭbcy, Belarus.svg|Стоўбцы
Файл:Coat of arms of Uzda.svg|Узда
Файл:Coat of Arms of Fanipal, Belarus.svg|Фаніпаль
Файл:Coat of arms of Vyzna.gif|Вызна (гістарычны герб; цяпер г.п. Чырвоная Слабада)
Файл:Coat of Arms of Červień, Belarus.svg|Чэрвень

## Гл. таксама 
* Гербы гарадоў Беларусі

## Спасылкі 
* 
* 
* 

Катэгорыя:Мінская вобласць
Катэгорыя:Гербы Беларусі
Гербы адміністрацыйна-тэрытарыяльных адзінак Магілёўскай вобласці

**Гербы адміністрацыйна-тэрытарыяльных адзінак Магілёўскай вобласці** маюць рознае паходжанне і гісторыю. У дадзеным артыкуле пералічаны гербы адзінак вобласці з розным статусам, ад вёсак да гарадоў і раёнаў.

Файл:Coat of arms of Mohilev Oblast.svg|Магілёўская вобласць
Файл:Coat of Arms of Mahiloŭ.svg|Магілёў
Файл:Герб Магілёўскага раёна.jpg|Магілёўскі раён
Файл:Coat of Arms of Asipovičy.svg|Асіповічы
Файл:Coat of Arms of Babruisk, Belarus.svg|Бабруйск
Файл:Coat of Arms of Bychaŭ, Belarus.svg|Быхаў
Файл:Coat of arms of Bialyničy.png|Бялынічы
Файл:Coat of Arms of Hłusk, Belarus.png|г.п. Глуск
Файл:Coat of Arms of Horki, Belarus.svg|Горкі
Файл:Coat of arms of Drybin.svg|г.п. Дрыбін
Файл:Coat of Arms of Kasciukovičy, Belarus.png|Касцюковічы
Файл:Coat of Arms of Kiraŭsk, Belarus.png|Кіраўск
Файл:Coat of Arms of Klimavičy, Belarus.svg|Клімавічы
Файл:Coat of Arms of Kličaŭ, Belarus.svg|Клічаў
Файл:Coat of Arms of Krasnapolle, Belarus.png|г.п. Краснаполле
Файл:Coat of Arms of Kruhlaje.svg|Круглае
Файл:Coat of Arms of Kryčaŭ.svg|Крычаў
Файл:Coat of Arms of Mscisłaŭ, Belarus.png|Мсціслаў
Файл:Coat of Arms of Słaŭharad, Belarus.svg|Слаўгарад
Файл:Coat of Arms of Chocimsk.svg|г.п. Хоцімск
Файл:Coat of Arms of Čavusy, Belarus.png|р.п. Чавусы
Файл:Coat of Arms of Čerykaŭ, Belarus.png|Чэрыкаў
Файл:Coat of Arms of Škloŭ.png|Шклоў

## Гл. таксама 
* Гербы гарадоў Беларусі

## Спасылкі 
* 
* 

Катэгорыя:Магілёўская вобласць
Катэгорыя:Гербы Беларусі
Адміністрацыя Навабеліцкага раёна г. Гомеля

**Адміністрацыя Навабеліцкага раёна г. Гомеля** — выканаўчы і распарадчы орган мясцовага кіравання першаснага тэрытарыяльнага ўзроўню на тэрыторыі Навабеліцкага раёна горада Гомеля Гомельскай вобласці Беларусі. Падсправаздачны і падкантрольны Прэзідэнту Рэспублікі Беларусь і Гомельскаму гарвыканкаму. Агульнае кіраўніцтва дзейнасцю адміністрацыі ажыццяўляе яе кіраўнік. Адміністрацыя размешчана ў цэнтры раёна, у будынку па вуліцы Ільіча, 49.

## Кіраўнікі 
* Сяргей Адамавіч Казачок (з 27 студзеня 2016)
* Аляксей Мікалаевіч Нявераў

## Крыніцы 
## Спасылкі 
* 

Катэгорыя:Арганізацыі Гомеля
Катэгорыя:Адміністрацыі гарадскіх раёнаў Беларусі
Катэгорыя:Навабеліцкі раён
Катэгорыя:Вуліца Ільіча (Гомель)
Герб Воўпы

**Герб Воўпы** — геральдычны сімвал аграгарадка Воўпы Ваўкавыскага раёна Гродзенскай вобласці. Дараваны разам з магдэбургскім правам у канцы XVI в. і пацверджаны каралеўскім прывілеем ад 21 студзеня 1792 года.

## Апісанне 
Пры наданні магдэбурскага права герб меў наступнае апісанне: *«У сінім полі бабёр натуральнага колера»*.

## Літаратура 
* 

Воўпа
Катэгорыя:Воўпа
Сяргей Адамавіч Казачок

**Сяргей Адамавіч Казачок** (нар. , пас. Чырвоны Пільшчык, Ельскі раён, Гомельская вобласць) — беларускі палітык.

## Біяграфія 
Нарадзіўся ў 1973 годзе ў пасёлку Чырвоны Пільшчык Ельскага раёна. Скончыў Гомельскі дзяржаўны ўніверсітэт імя Ф. Скарыны па спецыяльнасці «Эканоміка і сацыялогія працы»; прайшоў перападрыхтоўку ў Акадэміі кіравання пры Прэзідэнце Рэспублікі Беларусь.

З 1995 па 2005 гады працаваў начальнікам аперацыйнага аддзела, галоўным інспектарам групы аналізу і кантролю, намеснікам дырэктара філіяла № 316 у г. п. Лоеў, а затым дырэктарам філіяла № 304 у г. Гомелі «ААБ Беларусбанк».

У 2024 годзе выбраны дэпутатам Палаты прадстаўнікоў Нацыянальнага сходу Рэспублікі Беларусь VIII склікання ад Гомельскай-Навабеліцкай акругі № 36. Намеснік старшыні Пастаяннай камісіі па жыллёвай палітыцы і будаўніцтве.

## Узнагароды 
Узнагароджаны ганаровымі граматамі Гомельскага абласнога выканаўчага камітэта, Гомельскага гарадскога выканаўчага камітэта, Гомельскага абласнога Савета дэпутатаў, Гомельскага гарадскога Савета дэпутатаў.

## Сям'я 
Жанаты, мае трох дачок.

## Крыніцы 
## Спасылкі 
* Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Кіраўнікі адміністрацый гарадскіх раёнаў Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Гарадзецкі сельсавет (Дрыбінскі раён)

**Гарадзе́цкі сельсавет** — былая адміністрацыйна-тэрытарыяльная адзінка ў складзе Дрыбінскага раёна Магілёўскай вобласці. Цэнтр — вёска Гарадзец.

Утвораны 20 жніўня 1924 года ў складзе Дрыбінскага раёна Аршанскай акругі БССР. Пасля скасавання акруговай сістэмы 26 ліпеня 1930 года ў Дрыбінскім раёне БССР, з 8 ліпеня 1931 года — у Горацкім раёне, з 12 лютага 1935 года — у Дрыбінскім раёне. З 20 лютага 1938 года ў складзе Магілёўскай вобласці. 16 ліпеня 1954 года да сельсавета далучана тэрыторыя скасаванага Кледнявіцкага сельсавета. З 16 верасня 1959 года ў складзе Горацкага раёна. 24 чэрвеня 1960 года скасаваны, тэрыторыя далучана да Дрыбінскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Дрыбінскага раёна
Катэгорыя:Былыя сельсаветы Горацкага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1960 годзе
Пуцькаўскі сельсавет

**Пу́цькаўскі сельсавет** — былая адміністрацыйна-тэрытарыяльная адзінка ў складзе Чавускага раёна Магілёўскай вобласці Беларусі. Цэнтр — вёска Пуцькі.

## Гісторыя 
Утвораны 20 жніўня 1924 года ў складзе Чавускага раёна Магілёўскай акругі БССР. Пасля скасавання акруговай сістэмы 26 ліпеня 1930 года ў Чавускім раёне БССР, з 20 лютага 1938 года — Магілёўскай вобласці. 16 ліпеня 1954 года да сельсавета далучана тэрыторыя скасаванага Жаліўскага сельсавета. 28 верасня 1959 года ў склад сельсавета ўключаны 13 населеных пунктаў скасаванага Суслаўскага сельсавета (13 населеных пунктаў: вёскі Александроўка, Бародкі, Будзіна, Бялівіца, Заложжа, Калясянка, Радамля, Радучы, Сялец, Чыжы і пасёлкі Будзіна, Радучы, Сялец), у склад Асінаўскага сельсавета перададзены 4 населеныя пункты (вёскі Прылёпаўка, Пуцькі, Русінаўка і Старасёлы), цэнтр сельсавета перанесены ў вёску Жаліўе, сельсавет перайменаваны ў Жаліўскі.

16 мая 1960 года ўтвораны зноў шляхам аб’яднання скасаваных Асінаўскага і Жаліўскага сельсаветаў. 13 чэрвеня 2002 года ў склад сельсавета з адміністрацыйнага падпарадкавання Чавускага гарасавета перададзена вёска Дубаснік. 23 снежня 2009 года да сельсавета далучана тэрыторыя скасаванага Прудкоўскага сельсавета (11 населеных пунктаў: вёскі Галачоўка, Дрануха, Дрокаўка, Зялёны Прудок, Ключ, Ляхаўшчына, Новаягораўка, Петухоўка, Прудок, Расінка і Рымінка), цэнтр сельсавета перанесены ў аграгарадок Асінаўка, а сельсавет перайменаваны ў Асінаўскі.

## Насельніцтва 
Насельніцтва сельсавета паводле перапісу 2009 года (18 населеных пунктаў) — 904 чалавекі, з іх 93,0 % — беларусы, 4,6 % — рускія, 1,2 % — украінцы.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

Катэгорыя:Былыя сельсаветы Чавускага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1959 годзе
Катэгорыя:Сельсаветы Беларусі, утвораныя ў 1960 годзе
Катэгорыя:Сельсаветы Беларусі, скасаваныя ў 2009 годзе
Крэйнікская разня

У перыяд з 21 па 24 красавіка 2022 года ў горадзе  (, Судан) адбыліся ўзброеныя сутыкненні паміж арабскім апалчэннем «Джанджавід» і , якія перараслі ў масавыя забойствы мірных грамадзян.

## Напярэдадні 
Падчас вайны ў Дарфуры Крэйнік стаў прытулкам для бежанцаў-масалітаў, якія ратаваліся ад пераследаў арабаў.

У 2021 годзе ў горадзе ўспыхнулі міжэтнічныя сутыкненні. Ахвярамі канфлікту сталі 88 чалавек загінулымі, яшчэ 84 атрымалі раненні. 6 снежня апалчэнцы «Джанджавіда» атакавалі лагер бежанцаў у Крэйніку і спалілі яго дашчэнту.

## Ход падзей 
21 красавіка 2022 года невядомыя забілі двух арабаў. У адказ арабскія баевікі разам з байцамі Сіл аператыўнай падтрымкі (САП) пачалі забіваць масалітаў. Першы напад адбыўся 22 красавіка на гарадской плошчы, у выніку якога загінулі дзевяць чалавек. 25 красавіка «Джанджавід» і САП атакавалі 25 навакольных вёсак. На наступны дзень у горадзе забіта восем чалавек.

Цалкам, паводле розных ацэнак, падчас хвалі гвалту загінула ад 165 да 200 мірных жыхароў, у тым ліку 21 дзіця.
## Наступствы 
Да мая Крэйнік знаходзіўся пад кантролем арабскіх апалчэнцаў, але потым яго захапілі групы самаабароны масалітаў.

## Гл. таксама 
* Містэрэйская разня

## Крыніцы 
## Спасылкі 
* 

Катэгорыя:Красавік 2022 года
Катэгорыя:Забойствы, здзейсненыя ў 2022 годзе
Катэгорыя:Масавыя забойствы
Pradmova

**«Pradmova»** — дэбютны студыйны альбом арт-рок-гурта «TonqiXod» з Мінска, які выйшаў у 2014 годзе на лэйбле «Ultra-Music».

## Спіс песень 
## Удзельнікі запісу 
### Асноўны склад
* Максім Субач – вакал, клавішы, раяль, бас, мандаліна, блок-флейта, акардэон, трохвугольнік, мычанне
* Андрэй Аляксеенка – барабаны, голас
* Уладзімір Лянкевіч – вакал, электрагітара, акустычная гітара, званочкі, свістулька, шум, гам, крыкі, мычанне
### Запрошаныя музыканты і персанал
* Віктар Сямашка – кларнет (5,9), голас (9)
* Эрык Арлоў-Шымкус – кантрабас (3,7)
* Уладзімір Галавач – труба (8)
### Запіс
* Запіс – «Studio33», «Mapletree studio», «Vintage mixing», «Осмас» і хатняя студыя «TonqiXod»
* Звядзенне і майстарынг – Канстанцін Пыжоў, акрамя 2 – Яўген Сухавей.

## Прызнанне 
Трэк «Насыпаць горы» увайшоў у «Сёмы Прэм’ер Тузін» — выніковы зборнік ад партала «Тузін Гітоў» з найлепшымі песнямі 2014 музычнага года. «Konrad Wallenrod» — у «Восьмы Прэм’ер Тузін».

## Водгукі крытыкаў 
«*…гэта якраз той выпадак, калі не асабліва хочацца наважваць стылявыя ярлыкі, праводзіць дзесьці, можа быць, відавочныя паралелі і вышукваць цытаты: для нас запісалі цудоўную музычную працу, дапоўненую таленавітай, іранічнай літаратурай*», — Аляксандр Чарнуха для партала Experty.by

«*…альбом аднолькава моцна зроблены і на тэкставым узроўні, што для цяперашніх часоў настолькі вялікая рэдкасць*», — Ягор Цывілька для Experty.by

*«…прыгнуць вышэй за „насыпаныя горы“ не ўдалося — гэты трэк застаецца галоўным дыямантам кружэлкі»*, — Сяргей Будкін для сайта Budzma.org

*«Альбом „Прадмова“ — нібыта тэатральная пастаноўка, дзе ёсць шырокі спектр эмоцый і інтанацый: смутак і радасць, гумар і сарказм»*, — Дзмітрый Безкаравайны для Experty.by

«*Лянкевіч не імкнецца быць Роджэрам Уотэрсам і гэта шчасце, таму што ў нашай краіне Уотэрсам хоча быць кожны другі музыка. Таму гэты рэтра-гук бліжэй да неа-псіхадэлікі а-ля „Tame Impala“ або „Porcupine Tree“ (асабліва гэта прыкметна ў песні пра футра), якія таксама пераламляюць прог-рокавую спадчыну мінулага*», — Таццяна Заміроўская для Experty.by

## Зноскі 
## Спасылкі
* «Pradmova» на Вandcamp
* «Pradmova» на канале «TonqiXod»

Катэгорыя:Музычныя альбомы Беларусі
Катэгорыя:Альбомы 2014 года
TonqiXod
TonqiXod
Герб Вызны

**Герб Вызны** — геральдычны сімвал Вызны (цяпер гарадскі пасёлак Чырвоная Слабада Салігорскага раёна Мінскай вобласці). Атрыманы мястэчкам у XVI стагоддзі.

## Апісанне 
На гербе намаляваны ў чырвоным полі тур з залатымі рагамі і капытамі.

## Крыніцы 
## Літаратура 
* 

Вызна
Катэгорыя:Чырвоная Слабада (Салігорскі раён)
Цітвянская сядзіба

**Цітвянская сядзіба** — колішняя сядзіба ў вёсцы Васількі (ранейшая назва Цітва) Пухавіцкага раёна Мінскай вобласці.

## Гісторыя 
На працягу чатырохсот гадоў сядзіба належала роду Янішэўскіх, якія сабралі ў сваёй сядзібе каштоўны архіў. Цітва першапачаткова была спадчынай Швяйкоўскіх, а да Янішэўскіх перайшла як пасаг. Апошнімі ўладальнікамі Цітвы разам з Варонічамі агульнай плошчай 2000 га ў 1917 годзе быў сын Ігнацыя Мельхіёр Янішэўскі.

Прыкладна ў 1967 годзе (1968?) палац згарэў, застаўся толькі фундамент. У 1980—1990 гадах маёнтак наведваў унук былых гаспадароў.

## Архітэктура 
Гэта былі шырокія маёнткі, адзінацаццаціпакаёвы палац, размешчаныя на рацэ Пціч, якія займалі плошчу ў 15 000 акраў у канцы XIX стагоддзя. Пабудаваная на высокіх падмурках, мела прастакутны план і была накрыты высокім гладкім чатырохсхільным дахам. Галоўны ўваход быў падкрэслены шырокім ганкам з чатырма слупамі, якія нясуць трохвугольны крыху прыплюснуты верх. Сцены дома не былі атынкаваныя. Плоскасці паміж вялікімі прамавугольнымі вокнамі, падзеленыя на мноства невялікіх квадратных шыбаў.

Інтэр’ер утрымліваў чатырнаццаць пакояў двухпавярховай планіроўкі. Самай вялікай была сталовая, размешчаная ў сярэдзіне дома з боку саду, побач з тэрасай. У правым крыле садовай дарогі на вялікім газоне перад домам былі яшчэ рэпрэзентатыўныя пакоі, гэта значыць дзве крыху меншыя гасціныя. Абодва яны і сталовая былі абсталяваны ўзорыстымі падлогамі і мураванымі камінамі. Абстаноўка жылых пакояў была: вокны былі закрыты пілястрамі з іанічнымі капітэлямі. У тыльным баку сядзібы, па яе цэнтральных восях, размяшчалася адкрытая тэраса. На мяжы 19-20 стагоддзяў старадаўняя рэзідэнцыя роду Янішэўскіх была грунтоўна адноўлена. старадаўняя мэбля з чырвонага дрэва, пакрытая шоўкам, і люстэркі, а ў сталовай - дубовая мэбля, усё з XVIII ст. Сярод твораў мастацтва і сямейных сувеніраў у Цітве былікрышталі, старадаўнія гадзіннікі ў бронзавых і драўляных рамах, сямейныя партрэты і карціны іншага зместу. Мелася таксама бібліятэка, пераважна мастацкай літаратуры, з сямейным і маёмасным архівам.

## Парк 
Раслі толькі дэкаратыўныя кусты і італьянскія таполі. Сапраўдны старамодны прагулачны сад працягнуўся ад задняй часткі дома. Яго апраўленне ўтварылі старыя ліпавыя алеі. Сёння можна заўважыць толькі неверагодны парк з вялізарнымі дубамі і некалькі гаспадарчых пабудоў.

## Спасылкі 
* ЦІТВАЎНЯНСКАЯ СЯДЗІБА

## Літаратура 
* Памяць : Пухавіцкі раён: гісторыка-дакументальныя хронікі гарадоў і раёнаў Беларусі / [укладальнік А. А. Прановіч; рэдкалегія: А. М. Карлюкевіч і інш.]. — Мінск : Беларусь, 2003. — 748 с. — 3000 экз. ISBN 985-01-0251-9

Катэгорыя:Знішчаныя збудаванні Пухавіцкага раёна
Катэгорыя:Сядзібы Пухавіцкага раёна
Катэгорыя:Цітва
Катэгорыя:Колішнія сядзібы Беларусі
Высакавольтны выключальнік

**Высакавольтны выключальнік** — камутацыйны апарат, прызначаны для аператыўных уключэнняў і адключэнняў асобных ланцугоў або электраабсталявання ў энергасістэме ў нармальных або аварыйных рэжымах пры ручным, дыстанцыйным або аўтаматычным кіраванні.

Высакавольтны выключальнік складаецца з: кантактнай сістэмы з дугагасільнымі прыстасаваннямі, токаводных частак, корпуса, ізаляцыйнай канструкцыі і прываднага механізму (напрыклад, электрамагнітны прывад, ручны прывад).

## Уласцівасці 
Выключальнікі сярэдняга і высокага напружання (намінальнае напружанне 6 — 220 кілавольт) і вялікім токам адключэння (да 50 кілаампер) выкарыстоўваюцца на электрычных станцыях і падстанцыях. Гэтыя выключальнікі ўяўляюць сабой даволі складаную канструкцыю, кіраваную электрамагнітнымі, спружыннымі, пнеўматычнымі або гідраўлічнымі прывадамі. У залежнасці ад асяроддзя, у якім адбываецца гашэнне дугі, вылучаюць паветраныя выключальнікі (у якіх дуга гасіцца сціснутым паветрам), масленыя выключальнікі (у якіх кантакты змяшчаюцца ў ёмістасць са спецыяльным маслам), электрамагнітныя выключальнікі (як правіла да 10 кВ, з так званым магнітным выдзіманнем і дугагасільнымі камерамі з вузкімі шчылінамі або рашоткамі), элегазавыя выключальнікі (у якіх выкарыстоўваецца электратрывалы газ SF6), і вакуумныя выключальнікі (у якіх дугагашэнне адбываецца ў вакууме — у так званай вакуумнай дугагасільнай камеры). Ахоўнае асяроддзе адначасова з дугагашэннем забяспечвае і дыэлектрычную трываласць прамежку паміж кантактамі ў адключаным становішчы, ад чаго залежыць і велічыня ходу кантактаў.

## Класіфікацыя высакавольтных выключальнікаў 
; Па спосабе гашэння дугі:
* элегазавыя выключальнікі (бакавыя і калонкавыя);
* вакуумныя выключальнікі;
* масленыя выключальнікі (бакавыя і маламасленыя);
* паветраныя выключальнікі;
* аўтагазавыя выключальнікі;
* электрамагнітныя выключальнікі;
* аўтапнеўматычныя выключальнікі.

Катэгорыя:Камутацыйныя апараты
Катэгорыя:Электраэнергетыка
Гербы адміністрацыйна-тэрытарыяльных адзінак Віцебскай вобласці

**Гербы адміністрацыйна-тэрытарыяльных адзінак Віцебскай вобласці** маюць рознае паходжанне і гісторыю. У дадзеным артыкуле пералічаны гербы адзінак вобласці з розным статусам, ад вёсак да гарадоў і раёнаў.

Файл:Coat of Arms of Vitsebsk Voblasts.svg|Віцебская вобласць
Файл:Coat of Arms of Viciebsk, Belarus.svg|Віцебск
Файл:Coat of Arms of Viciebsk Rajon.svg|Віцебскі раён
Файл:Coat of arms of Arechaŭsk.png|г.п. Арэхаўск
Файл:Coat of Arms of Asvieja.png|г.п. Асвея
Файл:Coat of arms of Babinavičy.png|аг. Бабінавічы
Файл:Coat of Arms of Bahušeŭsk.png|г.п. Багушэўск
Файл:Coat of Arms of Brasłaŭ, Belarus.svg|Браслаў
Файл:Coat of Arms of Barań, Belarus.svg|Барань
Файл:Coat of arms of Biešankovičy.png|г.п. Бешанковічы
Файл:Coat of Arms of Balbasava.svg|г.п. Балбасава
Файл:Coat of arms of Biahoml.png|г.п. Бягомль
Файл:Coat of Arms of Vierchniadzvinsk, Belarus.svg|Верхнядзвінск
Файл:Coat of Arms of Vietryna.png|г.п. Ветрына
Файл:Coat of Arms of Vidzy.png|г.п. Відзы
Файл:Coat of Arms of Haradok, Belarus.svg|Гарадок
Файл:Coat of Arms of Hłybokaje, Belarus.svg|Глыбокае
Файл:Coat of Arms of Dzisna, Belarus.svg|Дзісна
Файл:Coat of Arms of Dokšycy, Belarus.svg|Докшыцы
Файл:Coat of Arms of Druja.png|аг. Друя
Файл:Coat of Arms of Dubroŭna, Belarus.svg|Дуброўна
Файл:Coat of Arms of Kopys, Belarus.png|г.п. Копысь
Файл:Coat of Arms of Lepiel, Belarus.svg|Лепель
Файл:Coat of Arms of Liozna District.svg|г.п. Лёзна
Файл:Coat of arms of Łyntupy.png|г.п. Лынтупы
Файл:Coat of Arms of Miory, Belarus.svg|Мёры
Файл:Coat of Arms of Navapołack, Belarus.svg|Наваполацк
Файл:Coat of Arms of Novałukoml, Belarus.svg|Новалукомль
Файл:Coat of Arms of Vorsza, Belarus.svg |Орша
Файл:Coat of Arms of Padśville.png|г.п. Падсвілле
Файл:Coat of Arms of Pastavy, Belarus.svg|Паставы
Файл:Coat of Arms of Pierabrodździe, Belarus.png|в. Пераброддзе
Файл:Coat of Arms of Połack, Belarus.svg|Полацк
Файл:Coat of Arms of Rasony, Belarus.svg|г.п. Расоны
Файл:Coat of Arms of Suraž, Belarus.png|г.п. Сураж
Файл:Coat of Arms of Sianno, Belarus.svg|Сянно
Файл:Coat of Arms of Tałačyn, Belarus.svg|Талачын
Файл:Coat of Arms of Uła, Belarus.png|аг. Ула
Файл:Coat of Arms of Ušačy, Belarus.png|г.п. Ушачы
Файл:Coat of Arms of Čašniki, Belarus.svg|Чашнікі
Файл:Coat of Arms of Šarkaŭščyna.png|г.п. Шаркаўшчына
Файл:Coat of arms of Šumilina.png|Шумілінскі раён
Файл:Coat of Arms of Janavičy.png|г.п. Янавічы

## Гл. таксама 
* Гербы гарадоў Беларусі

## Спасылкі 
* 
* 
* 

Катэгорыя:Віцебская вобласць
Катэгорыя:Гербы Беларусі
Уладзімір Мікалаевіч Шарко

**Уладзімір Мікалаевіч Шарко** (нар. , Мінск, БССР, СССР) — беларускі баскетбаліст, пазней трэнер. Гуляў на пазіцыях атакуючага абаронца і лёгкага форварда. Майстар спорту Рэспублікі Беларусь. Выступаў за нацыянальную зборную Беларусі.

## Біяграфія 
Выхаванец мінскай школы баскетбола, першыя трэнеры — Герман Генадзевіч і Віталь Генадзевіч Радзюкі. Пачынаў кар’еру ў моладзевай камандзе мінскага РТІ. Потым выступаў пад кіраўніцтвам Генадзя Леанідавіча Самарскага ў клубе ЭНКА з Мінскай вобласці, стаў з ім бронзавым прызёрам чэмпіянату Беларусі.

Быў асноўным гульцом і капітанам беларускіх клубаў «Гродна-93» (1994—1997, 1998—2003, 2012—2013), «Віталюр» (2004—2008), «Мінск-2006» (2008—2012), стаў з імі 14 раз чэмпіёнам і тройчы сярэбраным прызёрам чэмпіянату Беларусі, неаднаразова прызнаваўся лепшым гульцом чэмпіянату Беларусі, 10 раз браў удзел у «Матчах зорак Беларусі».

У 1996 годзе згуляў за моладзевую зборную Беларусі на чэмпіянаце Еўропы U-22 (10-е месца). Выступаў за мужчынскую зборную Беларусі ў 1998—2007 гадах.

У 2022 годзе ўвайшоў у трэнерскі штаб рэзервовай каманды БК «Мінск». У 2024 годзе ўвайшоў у трэнерскі штаб асноўнай каманды БК «Мінск».

## Кар’ера 
* 1992—1994 — ЭНКА (Мінская вобласць)
* 1994—1997 — Гродна-93
* 1997—1998 — Урал-Грэйт (Перм, Расія)
* 1998—2003 — Гродна-93
* 2003—2004 — ЦСК ВПС-Самара (Самара, Расія)
* 2004—2008 — Віталюр (Мінск)
* 2008—2012 — Мінск-2006
* 2012—2013 — Гродна-93
* 2015 — СДзЮШАР-Цмокі-Мінск-3

*У Непрафесійнай баскетбольнай лізе Беларусі*
* 2013—2014 — Нафтавік-Караван (Гомель)
* 2014—2015 — Серабранка (Мінск)
* 2015—2016 — Віталюр (Мінск)

## Дасягненні 
*  Чэмпіён Беларусі (14): 1995/1996, 1998/1999, 1999/2000, 2000/2001, 2001/2002, 2002/2003, 2004/2005, 2005/2006, 2006/2007, 2007/2008, 2008/2009, 2009/2010, 2010/2011, 2011/2012.
*  Сярэбраны прызёр чэмпіянату Беларусі (3): 1994/1995, 1996/1997, 2012/2013.
*  Бронзавы прызёр чэмпіянату Беларусі (1): 1992/1993.
*  Уладальнік Кубка Беларусі (9): 1998, 2001, 2002, 2003, 2005, 2006, 2009, 2010, 2011.
*  Фіналіст Кубка Беларусі (1): 2007.

## Спасылкі 
* Профіль на сайце eurobasket.com
* Профіль на сайце fiba.com
* Профіль на сайце fiba.basketball
* ГЕРОЙ ЧЕМПИОНАТА. ВЛАДИМИР ШАРКО: СТРЕСС — НА ПОЛЬЗУ

Катэгорыя:Ігракі ЭНКА (баскетбол)
Катэгорыя:Баскетбольныя трэнеры Беларусі
Катэгорыя:Баскетбалісты Беларусі
Катэгорыя:Трэнеры ЖБК «Цмокі-Мінск»
Катэгорыя:Ігракі зборнай Беларусі па баскетболе
Катэгорыя:Ігракі зборнай Беларусі па баскетболе U-20
Фанін (акруга, Тэхас)

**Акруга Фанін** () - акруга ў ЗША, штаце Тэхас. Насельніцтва - 31242 чалавек (2000). Па ацэнцы бюро перапісу насельніцтва ЗША ў 2009 годзе насельніцтва акругі складала 32 999 чалавек. Акруговы цэнтр - горад Бонем. Акруга Фаніна была сфарміравана ў 1837 годзе. Паводле дадзеных Бюро перапісу насельніцтва ЗША, плошча акругі Фанін складае 2308 км².

Катэгорыя:Акругі Тэхаса
Джэк (акруга)

**Акруга Джэк** () — акруга ў ЗША, штат Тэхас. Афіцыйна ўтворана ў 1856 годзе з часткі акругі Кук і названы ў гонар братоў Патрыка і Уільяма Джэк — каланістаў і ветэранаў Тэхаскай рэвалюцыі. Насельніцтва — 8763 чалавекі (2000). Акруговы цэнтра — горад Джэксбара. Па дадзеных бюро перапісу насельніцтва ЗША плошча акругі Джэк складае 2383 км ², з якіх 2374 км ² — суша, а 9 км ² — водная паверхня (0,38 %).

Катэгорыя:Акругі Тэхаса
Бракетвіл

**Бракетвіл** () — горад у ЗША, на паўднёвым захадзе штата Тэхас, адміністрацыйны цэнтр акругі Кіні. Па дадзеных перапісу за 2010 год насельніцтва складала 1688 чалавек, паводле ацэнкі Бюро перапісу ЗША ў 2019 годзе ў горадзе пражывала 1674 чалавекі.

Катэгорыя:Гарады Тэхаса
Кіні (акруга)

**Акруга Кіні** () — акруга штата Тэхас Злучаных Штатаў Амерыкі. Насельніцтва - 3379 чалавек (2000). Па ацэнцы бюро перапісу насельніцтва ЗША ў 2009 годзе насельніцтва акругі складала 3274 чалавек. Акруговы цэнтр - горад Бракетвіл. Акруга Кіні была сфарміравана ў 1850 годзе. Названа ў гонар Генры Кіні, спекулянта зямлёй і сенатара дзявятага Тэхаскага кангрэса. Па дадзеных бюро перапісу насельніцтва ЗША плошча акругі Кіні - 3536 км ², з якіх 3531 км ² - суша, а 5 км ² - водная паверхня (0,14%).

Катэгорыя:Акругі Тэхаса
Браўнвуд

**Браўнвуд** () — горад у ЗША, размешчаны ў цэнтральнай частцы штата Тэхас, адміністрацыйны цэнтр акругі Браўн. Насельніцтва - 19 288 чалавек (2010), паводле ацэнкі Бюро перапісу ЗША ў 2019 годзе ў горадзе пражывала 18 679 чалавек.

Катэгорыя:Гарады Тэхаса
Браўн (акруга, Тэхас)

**Акруга Браўн** () — акруга штата Тэхас Злучаных Штатаў Амерыкі. Насельніцтва - 37674 чалавек (2000). Паводле ацэнкі бюро перапісу насельніцтва ЗША ў 2008 годзе насельніцтва акругі складала 38 379 чалавек. Акруговы цэнтр - горад Браўнвуд. Акруга Браўн была сфарміравана ў 1856 годзе з частак акруг Каманчэ і Трэвіс. Названа ў гонар Генры Стывенсана Браўна, аднаго з камандзіраў у бітве Веласка ў тэхаскай рэвалюцыйнай вайне.

Катэгорыя:Акругі Тэхаса
Каманчэ (акруга, Тэхас)

**Акруга Каманчэ** () — акруга штата Тэхас Злучаных Штатаў Амерыкі. Насельніцтва - 14026 чалавек (2000). Па ацэнцы бюро перапісу насельніцтва ЗША ў 2008 годзе насельніцтва акругі - 13 483 чалавек. Акруговы цэнтр - горад Каманчэ.

Акруга Каманчэ была сфарміравана ў 1856 годзе з частак акруг Боске і Кор'ел. Названа ў гонар індзейскага племя Каманчы.

Катэгорыя:Акругі Тэхаса
Дзяржаўны ўніверсітэт імя Сцівена Остына

**Дзяржаўны ўніверсітэт імя Сцівена Остына** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Накадочэс у штаце Тэхас.

## Агульная характарыстыка 
Вучэльня была заснавана як педагагічны каледж у 1923 годзе і пасля перайменавана ў гонар аднаго з бацькоў-заснавальнікаў Тэхаса Сцівена Фулера Остына. Кампус знаходзіцца на частцы сядзібы Томаса Джэферсана Раска. 11 мая 2023 года ўніверсітэт увайшоў у сістэму Тэхаскага ўніверсітэта, раней гэта быў адзін з двух дзяржаўных універсітэтаў штата, не звязаных з адной з сямі універсітэцкіх сістэм Тэхаса.

## Структура 
* Каледж бізнесу
* Каледж адукацыі
* Каледж прыгожых мастацтваў
* Каледж вольнх і прыкладных мастацтваў
* Каледж навук і матэматыкі
* Ганаровы каледж
* Школа аспірантуры

## Гл. таксама 
* Спіс універсітэтаў штата Тэхас

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Тэхаса
Пячатка Васількі Святаславіча

**Пячатка Васількі Святаславіча** — віслая актавая пячатка, якая паходзіць са збору выпадковых знаходак С. Міхейкі на тэрыторыі Полацка. Захоўваецца ў калекцыі НПГКМЗ. Аналагічная пячатка захоўваецца ў фондах Наўгародскага музея-запаведніка (інвентарны нумар НГМ КП 47227-59). Памер пячаткі — 20×18 мм. Яна адносіцца да разраду VI/1 — княжацкіх бул XII—XIII стст. з выявамі святых з абодвух бакоў.

Катэгорыя:Дэкаратыўна-прыкладное мастацтва Беларусі
Катэгорыя:Гісторыя Полацка
Катэгорыя:З’явіліся ў XII стагоддзі
Катэгорыя:Пячаткі
Болатава

**Болатава** — жаночая форма прозвішча Болатаў, тапонім.

## Прозвішча 
* Жанна Андрэеўна Болатава — расійская актрыса

## Тапонім 
* Болатава (Глінкаўскі раён)
Леанід Аляксандравіч Даўгучыц

**Леані́д Алякса́ндравіч Даўгу́чыц** (нар. , ) — беларускі журналіст і дыпламат. Пастаянны прадстаўнік Рэспублікі Беларусь у ААН (1977—1980). Член Саюза журналістаў БССР.

З 1960 года — на дыпламатычнай службе ў Міністэрстве замежных спраў Беларускай ССР.

## Бібліяграфія 
* Планета иммигрантов / Л. А. Долгучиц, И. А. Мельников. — Москва: Молодая гвардия, 1990. — 206 с. — ISBN5235008677.
* Долгучиц Л. А. За счастьем на чужбину : [Трудящиеся-иммигранты] / Л. А. Долгучиц. — М. : Мысль, 1986. — 270 с.: ил. — (Империализм. События. Факты. Документы).

Катэгорыя:Дыпламаты Беларусі
Катэгорыя:Выпускнікі МДІМА
Катэгорыя:Дыпламаты СССР
Катэгорыя:Пастаянныя прадстаўнікі Беларусі пры Арганізацыі Аб’яднаных Нацый
Катэгорыя:Члены Беларускага саюза журналістаў
Івоніна

**Івоніна** — тапонім.

## Беларусь 
* Івоніна (Шумілінскі раён)

## Расія 
* Івоніна (Берднікаўскае сельскае паселішча)
* Івоніна (Дарагабужскі раён)
* Івоніна (Рамаданаўскае сельскае паселішча)
Жанна Андрэеўна Болатава

**Жанна Андрэеўна Болатава** (; нар. , Возера-Карачы, Новасібірская вобласць, РСФСР) — савецкая і расійская актрыса тэатра і кіно; заслужаная артыстка РСФСР (1974). Народная артыстка РСФСР (1985). Лаўрэат Дзяржаўнай прэміі СССР (1977).

## Біяграфія 
Нарадзілася 19 кастрычніка 1941 года ў курортным пасёлку Возера-Карачы Новасібірскай вобласці РСФСР. Яе бацька — Андрэй Іванавіч Болатаў (1919—1988), удзельнік Вялікай Айчыннай вайны, Герой Савецкага Саюза (1944), маці — Зінаіда Канстанцінаўна Болатава (1919—1993). Пазней з бацькамі пераехала ў Маскву.

Дэбютавала ў кіно ў 1957 годзе (у 16 гадоў) у фільме рэжысёраў Льва Куліджанава і Якава Сегеля «Дом, у якім я жыву».

У 1964 годзе скончыла УДІК (майстэрня народных артыстаў СССР Сяргея Герасімава і Тамары Макаравай). Была актрысай Тэатра-студыі кінаакцёра.

## Узнагароды 
* Дзяржаўная прэміі СССР (1977) — *за фільм «Уцёкі містэра Мак-Кінлі»*.
Трафіменка

**Трафі́менка** — украінскае прозвішча, распаўсюджанае і на Беларусі.

## Вядомыя носьбіты 
* Аляксандр Пятровіч Трафіменка (нар. 1950) — беларускі філосаф.
* Васіль Сяргеевіч Трафіменка (нар. 1938) — беларускі палітычны і дзяржаўны дзеяч.
* Сяргей Георгіевіч Трафіменка (1899—1953) — савецкі военачальнік, генерал-палкоўнік, Герой Савецкага Саюза.
* Уладзімір Паўлавіч Трафіменка (1944—2017) — беларускі прамысловы дызайнер.
Спартак (стадыён, Разань)

«**Спарта́к**» — футбольны стадыён у Разані (Расія).

З’яўляецца хатнім стадыёнам для жаночага футбольнага клуба «Разань-ПДВ».

## Гісторыя 
У 2010 годзе стадыёну была прысвоена назва «Алімпіец», але затым праз тры гады была вернута гістарычная назва «Спартак».

У 2011 годзе памеры футбольнага поля павялічаны і зараз складаюць 101 × 67 метраў.

## Спасылкі 
* Афіцыйны сайт стадыёна

Катэгорыя:Футбольныя стадыёны Расіі
Катэгорыя:Разань
Адміністрацыя Фрунзенскага раёна г. Мінска

**Адміністрацыя Фрунзенскага раёна г. Мінска** — выканаўчы і распарадчы орган мясцовага кіравання першаснага тэрытарыяльнага ўзроўню на тэрыторыі Фрунзенскага раёна горада Мінска Беларусі. Падсправаздачны і падкантрольны Прэзідэнту Рэспублікі Беларусь і Мінскаму гарадскому выканаўчаму камітэту. Агульнае кіраўніцтва дзейнасцю адміністрацыі ажыццяўляе яе кіраўнік. Адміністрацыя размешчана на ўсходзе раёна, у будынку былога раённага камітэта КПБ і раённага выканаўчага камітэта Фрунзенскага раёна (1970, сааўтары Аўрора Тэн, Яўген Цюкаў, Анатоль Жалдакоў) па Кальварыйскай вуліцы, 49.

## Кіраўнікі 
* з 28 сакавіка 2019 — Сяргей Анатольевіч Шкруднеў

## Спасылкі 
* 

Катэгорыя:Арганізацыі Мінска
Катэгорыя:Адміністрацыі гарадскіх раёнаў Беларусі
Катэгорыя:Фрунзенскі раён (Мінск)
Катэгорыя:Кальварыйская вуліца
Лютыч

**Лютыч** — прозвішча.

## Вядомыя носьбіты 
* Віталь Віктаравіч Лютыч (нар. 1992) — беларускі баскетбаліст.
* Максім Іванавіч Лютыч (нар. 1997) — беларускі баскетбаліст.
Міхаіл Сазонаў

**Міхаіл Сазонаў**:
* Міхаіл Іванавіч Сазонаў (нар. 1938) — вучоны ў галіне фізікі і тэхнікі плазмы.
* Міхаіл Юр’евіч Сазонаў (1956—2021) — дзяржаўны дзеяч Беларусі.
Алексіс Бувар

**Алексіс Бувар** (, Ош, прыход Ле-Кантамін-Манжуа, Савойскае герцагства — , Парыж, Францыя) — французскі астраном.

## Біяграфія 
.]]
Алексіс Бувар нарадзіўся 27 чэрвеня 1767 года на хутары Ош, які ў той час належаў да прыходу Ле-Кантамін-Манжуа правінцыі Фасіньі. Паходзіў з сялянскай сям’і, меў чатырох сясцёр і братоў. Яго адправілі ў Саланш да каноніка Бувара, каб высветліць, ці прыдатныя ягоныя прыродныя схільнасці для царкоўнага стану або для камерцыі. Ён выбраў у 17 гадоў з’ехаць у Парыж.

Сярод найзначнейшых прац — адкрыццё васьмі камет і складанне астранамічных табліц для Юпітэра, Сатурна і Урана. Першыя дзве сталі адносна дакладнымі, у той час як табліца для Урана паказала значныя анамаліі ў наступных назіраннях. Гэта прывяло Бувара да гіпотэзы, што восьмая планета (у той час называлася «турботная планета») можа быць прычынай адхіленняў арбіты Урана. Пасля яго смерці становішча гэтай планеты (Нептуна) будзе вылічана Джонам Кучам Адамсам і Урбэнам Левер’е.

Мы таксама абавязаны яму даследаваннямі і разлікамі ў «*Нябеснай механіцы»* Лапласа.

Акрамя таго, што быў дырэктарам Парыжскай абсерваторыі, членам Бюро даўгот і Акадэміі навук, ён таксама быў абраны правадзейным членам Савойскай акадэміі 23 красавіка 1820 года і стаў замежным членам Каралеўскага таварыства ў 1826 годзе.

У 1970 годзе Міжнародны астранамічны саюз у ягоны гонар даў назву даліне Бувара на Месяцы.

Ягоны родны хутар можна пабачыць і сёння [каардынаты GPS 45,837861, 6,724913]. У 2017 годзе да 250-годдзя з дня нараджэння аб’яднанне «Памяць, гісторыя і спадчына Кантаміна» ўсталявала інфармацыйную дошку з кароткай біяграфіяй.

## Крыніцы 
## Літаратура 
* 
* 

## Спасылкі 
* Roland Brasseur, "Alexis Bouvard" (2013) на Les mathématiciens du cimetière du Montparnasse 
* Roland Brasseur, "Eugène Bouvard, neveu d’Alexis, astronome" (2013) на Les mathématiciens du cimetière du Montparnasse 
* Генеалогія сям’і Бувар і фон Бувар (Аўстрыя) https://books.google.fr/books?id=QDASAwAAQBAJ&pg=PA84&lpg=PA84&dq=von+bouvard+R%C3%B6misch+%C3%B6sterreich&source=bl&ots=U9zCEVSJ4W&sig=ACfU3U1jfrGyXkoDGjKix3iWv5VOVG9RMg&hl=fr&sa=X&ved=2ahUKEwjT28aL6uj4AhUqyoUKHVHeCEMQ6AF6BAgCEAM#v=onepage&q=von%20bouvard%20R%C3%B6misch%20%C3%B6sterreich&f=false

Катэгорыя:Астраномы Францыі
Катэгорыя:Замежныя члены Лонданскага каралеўскага таварыства
Катэгорыя:Члены Французскай акадэміі навук
Адміністрацыя Заводскага раёна г. Мінска

**Адміністрацыя Заводскага раёна г. Мінска** — выканаўчы і распарадчы орган мясцовага кіравання першаснага тэрытарыяльнага ўзроўню на тэрыторыі Заводскага раёна горада Мінска Беларусі. Падсправаздачны і падкантрольны Прэзідэнту Рэспублікі Беларусь і Мінскаму гарадскому выканаўчаму камітэту. Агульнае кіраўніцтва дзейнасцю адміністрацыі ажыццяўляе яе кіраўнік.

Адміністрацыя размешчана ў цэнтры раёна па вуліцы Жылуновіча, 17 у будынку былога Сталінскага (Заводскага) раённага камітэта КПБ (архітэктар — Абрам Духан) .

## Кіраўнікі 
* Сяргей Міхайлавіч Масляк (28 сакавіка 2019 — 22 красавіка 2024)
* Уладзімір Дзмітрыевіч Шыбека

## Крыніцы 
## Спасылкі 
* 

Катэгорыя:Арганізацыі Мінска
Катэгорыя:Адміністрацыі гарадскіх раёнаў Беларусі
Катэгорыя:Заводскі раён (Мінск)
Катэгорыя:Вуліца Жылуновіча (Мінск)
Катэгорыя:Будынкі і збудаванні Абрама Духана
Сцепанюк

**Сцепанюк** — прозвішча.

## Вядомыя носьбіты 
* Андрэй Сцепанюк (нар. 1963) — беларускі паэт, педагог і польскі дзяржаўны дзеяч.
* Барыслаў Паўлавіч Сцепанюк (1923—2007) — украінскі паэт і перакладчык.
Бонем (Тэхас)

**Бонем** () — горад у ЗША, размешчаны ў паўночна-ўсходняй частцы штата Тэхас, адміністрацыйны цэнтр акругі Фанін. Па дадзеных перапісу за 2010 год колькасць жыхароў складала 10 127 чалавек, паводле ацэнкі Бюро перапісу ЗША ў 2019 годзе ў горадзе пражывала 10 157 чалавек.

Катэгорыя:Гарады Тэхаса
Дзяржаўны ўніверсітэт імя Сэма Х’юстана

**Дзяржаўны ўніверсітэт імя Сэма Х’юстана** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Хантсвіл у штаце Тэхас.

## Агульная характарыстыка 
Заснаваны ў 1879 годзе, гэта трэці па велічыні дзяржаўны ўніверсітэт у Тэхасе. Гэта адна з першых нармальных школ на захад ад ракі Місісіпі і першая ў Тэхасе. Школа названа ў гонар Сэма Х'юстана, прэзідэнта Рэспублікі Тэхас, які жыў ў гэтым горадзе і там пахаваны.

## Структура 
* Каледж бізнес-адміністравання
* Каледж крымінальнай юстыцыі
* Каледж адукацыі
* Каледж мастацтваў і медыяў
* Каледж сацыяльна-гуманітарных навук
* Каледж навук і інжынерных тэхналогій
* Каледж навук аб здароўі
* Каледж астэапатычнай медыцыны

## Гл. таксама 
* Спіс універсітэтаў штата Тэхас

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Тэхаса
Катэгорыя:Хантсвіл (Тэхас)
Дзяржаўны ўніверсітэт імя Салівана Роса

**Дзяржаўны ўніверсітэт імя Салівана Роса** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Элпайн у штаце Тэхас.

## Агульная характарыстыка 
Вучэльня была заснавана ў 1917 годзе як каледж і ператворана ва ўніверсітэт у 1969 годзе.

Універсітэт названы ў гонар былога губернатара Тэхаса і генерала арміі Канфедэрацыі часоў Грамадзянскай вайны ў ЗША Салівана Роса.

## Структура 
* Каледж сельскай гаспадаркі, жыцця і фізічных навук
* Каледж адукацыі і прафесійных студый
* Каледж літаратуры, мастацтваў і сацыяльных навук
* Каледж Рыа-Грандэ
* Каледж аспірантуры

## Гл. таксама 
* Спіс універсітэтаў штата Тэхас

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Тэхаса
Катэгорыя:Элпайн
Пакуцценскі сельсавет

**Паку́цценскі сельсавет** — былая адміністрацыйна-тэрытарыяльная адзінка ў складзе Горацкім раёне Магілёўскай вобласці. Цэнтр — вёска Галалобаўка.

Утвораны 20 жніўня 1924 года ў складзе Дрыбінскага раёна Аршанскай акругі БССР. Цэнтр — вёска Пакуцце. У 1927 годзе цэнтр сельсавета перанесены ў вёску Галалобаўка. Пасля скасавання акруговай сістэмы 26 ліпеня 1930 года ў Дрыбінскім раёне БССР, з 8 ліпеня 1931 года — у Горацкім раёне, з 12 лютага 1935 года — у Дрыбінскім раёне. З 20 лютага 1938 года ў складзе Магілёўскай вобласці. З 16 верасня 1959 года ў складзе Мсціслаўскага раёна, з 14 кастрычніка 1959 года — у складзе Горацкага раёна. 24 чэрвеня 1960 года скасаваны, тэрыторыя далучана да Расненскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Горацкага раёна
Катэгорыя:Былыя сельсаветы Дрыбінскага раёна
Катэгорыя:Былыя сельсаветы Мсціслаўскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1960 годзе
Брайсан (Тэхас)

**Брайсан** () — горад у акрузе Джэк (Тэхас, ЗША). Насельніцтва - 539 чалавек (2010). Мясцовасць упершыню была заселена ў канцы 19 стагоддзі. Першапачаткова населены пункт называўся Маунт-Хекла (англ.: Mount Hecla). Паштовае аддзяленне адкрылася ў 1878 годзе. У тым жа годзе Генры Брайсан пабудаваў першую рэзідэнцыю ў гэтым раёне. У 1884 годзе горад быў перайменаваны ў яго гонар.

Чыгунка з'явілася ў Брайсане восенню 1902 года. Нафта была знойдзена ў акрузе Джэк у 1898 годзе.

Катэгорыя:Гарады Тэхаса